CELEX: 32020R0045
Language: bg
Date: 2020-01-20 00:00:00
Title: Регламент за изпълнение (ЕС) 2020/45 на Комисията от 20 януари 2020 година за изменение на Регламент за изпълнение (ЕС) 2019/1379 по отношение на въведеното с Регламент (ЕО) № 71/97 на Съвета разширяване на обхвата на наложеното антидъмпингово мито върху вноса на велосипеди с произход от Китайската народна република чрез включване на вноса на някои велосипедни части с произход от Китайската народна република

21.1.2020   
               
               
                  BG
               
               
                  Официален вестник на Европейския съюз
               
               
                  L 16/7
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/45 НА КОМИСИЯТА
         от 20 януари 2020 година
         за изменение на Регламент за изпълнение (ЕС) 2019/1379 по отношение на въведеното с Регламент (ЕО) № 71/97 на Съвета разширяване на обхвата на наложеното антидъмпингово мито върху вноса на велосипеди с произход от Китайската народна република чрез включване на вноса на някои велосипедни части с произход от Китайската народна република
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 2 от него,
         като има предвид, че:
         
                     (1)
                  
                  
                     С Регламент (ЕИО) № 2474/93 (2) Съветът наложи окончателно антидъмпингово мито върху вноса на велосипеди с произход от Китайската народна република.
                  
               
                     (2)
                  
                  
                     След разследване във връзка със заобикаляне на мерките, с Регламент (ЕО) № 71/97 на Съвета (3) бе разширен техният обхват, като в него бе включен вносът и на някои велосипедни части с произход от Китайската народна република след Разширяването на обхвата на мерките след разследването във връзка със заобикаляне на мерките остава в сила, докато остават в сила първоначално наложените мерки.
                  
               
                     (3)
                  
                  
                     След проведен преглед съгласно член 11, параграф 2 от Регламент (ЕС) 2016/1036 с оглед изтичане на срока на действие на наложените мерки по отношение на вноса на велосипеди с произход от Китайската народна република, с Регламент за изпълнение (ЕС) 2019/1379 на Комисията (4) срокът на действие бе удължен за още пет години. Тъй като в него не се споменава изрично включването в обхвата и на някои велосипедни части, следва да се поясни, че разширяването на обхвата на мерките се запазва и по отношение на вноса на въпросните велосипедни части с произход от Китайската народна република.
                  
               
                     (4)
                  
                  
                     Регламент за изпълнение (ЕС) 2019/1379 също следва да бъде изменен, като се поясни, че продуктът, предмет на прегледа, е класиран в посочените в същия регламент кодове по КН само към момента на публикуването му и че промените в кодовете по КН нямат отражение върху мерките.
                  
               
                     (5)
                  
                  
                     Поради това Регламент за изпълнение (ЕС) 2019/1379 следва да бъде съответно изменен.
                  
               
                     (6)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) 2019/1379 се изменя, както следва:
            
                        1)
                     
                     
                        Съображение 37 се заменя със следното:
                        
                                    „(37)
                                 
                                 
                                    Продуктът, предмет на прегледа, е велосипеди (включително велосипеди на три колела за пренасяне на товари, но с изключение на велосипеди с едно колело) без двигател, класирани понастоящем в кодове по КН 8712 00 30 и ex 8712 00 70 (кодове по ТАРИК 8712007091, 8712007092 и 8712007099) („продуктът, предмет на прегледа“ или „велосипеди“).“
                                 
                              
                  
                        2)
                     
                     
                        В член 1 параграф 1 се заменя със следното:
                        
                           „1.   Налага се окончателно антидъмпингово мито върху вноса на велосипеди (включително велосипеди на три колела за пренасяне на товари, но с изключение на велосипеди с едно колело) без двигател, класирани понастоящем в кодове по КН 8712 00 30 и ex 8712 00 70 (кодове по ТАРИК 8712007091, 8712007092 и 8712007099), с произход от Китайската народна република.“
                        
                     
                  
                        3)
                     
                     
                        В член 1 се вмъква следният параграф 4а:
                        
                           „4а.   Запазва се въведеното с Регламент (ЕО) № 71/97 разширяване на обхвата на наложеното антидъмпингово мито върху вноса на велосипеди с произход от Китайската народна република чрез включване на вноса на някои велосипедни части с произход от Китайската народна република.
                           Окончателното антидъмпингово мито по член 2, параграф 1 от Регламент (ЕО) № 71/97 на Съвета е антидъмпинговото мито за „всички останали дружества“, наложено по силата на член 1, параграф 2 от настоящия регламент.“
                        
                     
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 януари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 176, 30.6.2016 г., стр. 21.
         
            (2)  Регламент (ЕИО) № 2474/93 на Съвета от 8 септември 1993 г. за налагане на окончателно антидъмпингово мито върху вноса в Общността на велосипеди с произход от Китайската народна република и окончателно събиране на временното антидъмпингово мито (ОВ L 228, 9.9.1993 г., стр. 1).
         
            (3)  Регламент (ЕО) № 71/97 на Съвета от 10 януари 1997 г. за разширяване на обхвата на действие на окончателното антидъмпингово мито, наложено с Регламент (ЕИО) № 2474/93 по отношение на велосипедите с произход от Китайската народна република, чрез включване на вноса на някои велосипедни части от Китайската народна република, и за събиране на митото с разширен обхват на действие по отношение на този внос, който е регистриран съгласно Регламент (ЕО) № 703/96 (ОВ L 16, 18.1.1997 г., стр. 55).
         
            (4)  Регламент за изпълнение (ЕС) 2019/1379 на Комисията от 28 август 2019 г. за налагане на окончателно антидъмпингово мито върху вноса на велосипеди с произход от Китайската народна република, чийто обхват се разширява, за да включва вноса на велосипеди, изпращани от Индонезия, Малайзия, Шри Ланка, Тунис, Камбоджа, Пакистан и Филипините, независимо дали са декларирани с произход от тези държави, след провеждане на преглед с оглед изтичане на срока на действие съгласно член 11, параграф 2 от Регламент (ЕС) 2016/1036 (ОВ L 225, 29.8.2019 г., стр. 1).